Diari Oficial de la Generalitat Valenciana


Sumari del DOGV 5270, del 31-05-2006 (2006/6388)

ORDE de 25 d'abril 2006, de la Conselleria de Cultura, Educació i Esport, per la qual es convoca un concurs públic per a la concessió d'ajudes a les galeries d'art valencianes que siguen admeses en ARCO IFEMA/Feria de Madrid i en INTERART/Fira Mostrari Internacional de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5270

Data del DOGV
:   31-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/6388


Data del document
:   25-04-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * manifestació comercial
    * ajuda pública
    * comerç d'art
    * suport econòmic
    * belles arts

ORDE de 25 d'abril 2006, de la Conselleria de Cultura, Educació i Esport, per la qual es convoca un concurs públic per a la concessió d'ajudes a les galeries d'art valencianes que siguen admeses en ARCO IFEMA/Feria de Madrid i en INTERART/Fira Mostrari Internacional de València. [2006/6388]  
La Conselleria de Cultura, Educació i Esport té al seu càrrec el desplegament de les competències que en matèria de museus i belles arts varen ser transferides a la Generalitat Valenciana pel Reial Decret 3066/1983, de 13 d'octubre (BOE de 12 de desembre de 1983), per a l'acompliment de la qual cosa és necessari que les ajudes orientades a la difusió del patrimoni artístic moble per part de la Generalitat queden regulades de forma coherent pel que fa a la seua naturalesa i ordenament jurídic autonòmic. Entre les competències mencionades figura la de promoure i difondre el patrimoni cultural.  
Per tot això, i fent ús de les facultats conferides per l'article 35 de la Llei 5/1983, de 30 de desembre, del Govern valencià,  
ORDENE  
Primer  
Convocar un concurs públic per a la concessió d'ajudes a les galeries d'art valencianes que participen en ARCO IFEMA/Feria de Madrid i en INTERART/Fira Mostrari Internacional de València, i aprovar les bases per les quals es regirà, així com el model d'instància, que s'inclouen com a annex I i II, respectivament, en la present orde, així com els models de declaració responsable, que figuren com a annexos III i IV.   
Segon  
L'import global màxim de les ajudes és de cinquanta mil euros (50.000 €), que es financen a càrrec de l'aplicació pressupostària 01.1821.627.52.0, codi de línia T2163000, de l'estat de despeses del pressupost de la Generalitat Valenciana per a l'exercici del 2006.  
DISPOSICIONS FINALS  
Primera  
Es delega en la secretària autonòmica de Cultura i Política Lingüística la facultat de concedir les ajudes i se l'autoritza perquè, en l'àmbit de les seues competències, dicte les resolucions que considere necessàries per dur a terme el que es disposa en esta orde.  
Segona  
La present orde produirà efectes des del mateix dia de la publicació en el Diari Oficial de la Generalitat Valenciana.  
De conformitat amb el que establixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.  
València, 25 d'abril de 2006  
El conseller de Cultura, Educació i Esport  
ALEJANDRO FONT DE MORA TURÓN  
ANNEX I  
Bases de la convocatòria pública per a la concessió d'ajudes a les galeries d'art valencianes que participen en ARCO IFEMA/Feria de Madrid i en INTERART/Fira Mostrari Internacional de València.  
Primera  
L'objecte de les ajudes és el suport a la participació de les galeries d'art valencianes en la convocatòria de 2006 d'ARCO i INTERART, a fi d'afavorir la presència del major nombre de galeries d'art valencianes en els dos certàmens.  
Segona  
Dins dels límits pressupostaris i d'acord amb les condicions i els criteris que establixen les presents bases, poden obtindre les ajudes les galeries d'art valencianes que siguen admeses en les convocatòries de 2006 d'ARCO IFEMA/Feria de Madrid i d'INTERART/Fira Mostrari Internacional de València.  
En tot cas, abans de la finalització del termini de presentació d'instàncies s'han de complir els requisits establits en els apartats 2 i 3 de l'article 13 de la Llei 38/2003, de 17 de novembre, general de subvencions, per a obtindre la condició de beneficiari, i s'han d'acreditar de la forma prevista en l'apartat 7 del mateix article.  
En concret, es destinen quaranta mil euros (40.000 €) per a subvencionar la participació en ARCO IFEMA/Feria de Madrid i deu mil euros (10.000 €) per a subvencionar la participació en INTERART/Fira Mostrari Internacional de València.  
Tercera  
1. En el cas de sol·licitar l'ajuda per a participar en ARCO IFEMA/Feria de Madrid, el termini de presentació de les sol·licituds serà de quinze dies hàbils comptats des de l'endemà de la publicació de la present orde en el Diari Oficial de la Generalitat Valenciana. En el cas de sol·licitar l'ajuda per a participar en INTERART/Fira Mostrari Internacional de València, el termini serà de deu dies hàbils a comptar des de l'endemà del dia de la clausura del certamen.  
2. Les sol·licituds, dirigides a la Secretaria Autonòmica de Cultura i Política Lingüística, el model de les quals figura en l'annex II, han d'acompanyar-se dels documents següents:  
a) Fotocòpia confrontada del DNI de la persona peticionària o, en el cas de persona jurídica, fotocòpia confrontada de l'escriptura que acredita la representació exercida per la persona que subscriu la sol·licitud.  
b) En el cas de persones jurídiques, s'ha de presentar, a més, una fotocòpia compulsada del document públic que acredita l'existència de l'entitat.  
c) Fotocòpia compulsada del NIF o CIF i dades bancàries on es desitja rebre la subvenció.  
d) Acreditació documental de la localització de la galeria d'art.  
e) Justificant demostratiu de l'admissió en l'edició de 2006 d'ARCO IFEMA/Feria de Madrid o d'INTERART/Fira Mostrari Internacional de València, en què s'ha d'indicar el nombre de metres assignats.  
f) Certificats vigents acreditatius de trobar-se al corrent en les obligacions tributàries amb l'administració tributària estatal, la comunitat autònoma valenciana i la Seguretat Social, en els termes previstos en l'Orde de 30 de maig de 1996 de la Conselleria d'Economia i Hisenda (DOGV núm. 2.775, de 21.06.1996). Queden exonerades d'esta obligació les corporacions locals.   
g) Declaració responsable de complir els requisits exigits en els punts 2 i 3 de l'article 13 de la Llei 38/2003, de 17 de novembre, general de subvencions, segons el model que figura en l'annex III d'esta convocatòria.   
h) En el cas que el sol·licitant no siga una corporació local, una declaració responsable, segons l'annex IV, relativa al compliment de la normativa d'integració laboral de persones amb discapacitat, tot això d'acord amb el Decret 279/2004, de 17 de desembre, del Consell de la Generalitat Valenciana, pel qual es regulen mesures en els procediments de contractació administrativa i de concessió de subvencions per al foment de l'ocupació entre les persones amb discapacitat.   
3. La sol·licitud i la documentació indicades en la present base s'han de presentar en el Registre General de la Conselleria de Cultura, Educació i Esport, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
4. Si la sol·licitud no complix els requisits o està incompleta, es requerirà la persona sol·licitant perquè en el termini de deu dies corregisca l'error o aporte els documents preceptius, amb la indicació que si no ho fa, es considerarà que ha desistit de la petició, després de dictar la resolució corresponent i notificar-li-la.  
Quarta  
1. La selecció prèvia de les sol·licituds l'ha de realitzar una comissió avaluadora formada pel cap del Servici d'Investigació i Promoció i pel cap de l'Àrea de Museus i Belles Arts, i presidida per la secretària autonòmica de Cultura i Política Lingüística, o persona en qui delegue.  
2. Prenent com a base el seu propi informe, la comissió tècnica ha d'elevar la proposta a la secretària autonòmica de Cultura i Política Lingüística perquè dicte la resolució de concessió de les ajudes objecte de la present convocatòria, per delegació del conseller de Cultura, Educació i Esport. La resolució s'ha de publicar en el Diari Oficial de la Generalitat Valenciana.  
3. Si en el termini de sis mesos comptats des de la publicació de la convocatòria no es dicta ni es notifica la resolució corresponent, es considerarà que la sol·licitud presentada ha sigut desestimada.  
Cinquena  
Per a la distribució de les ajudes, es partix d'una assignació inicial mínima a cada sol·licitant, que en el cas d'ARCO IFEMA/Feria de Madrid és de dos mil euros (2.000 €), i en el d'INTERART/Fira Mostrari Internacional de València, de set-cents euros (700 €). Per a l'adjudicació de la resta de l'import assignat per a subvencionar la participació en cada fira, s'ha de fer una distribució entre les galeries sol·licitants en proporció als metres quadrats que els concedisca el comité organitzador del certamen corresponent.   
En el cas de sol·licitar l'ajuda per a la participació en ARCO IFEMA/Feria de Madrid, la subvenció màxima per galeria, independentment del nombre de metres quadrats assignats pel comité organitzador, és de sis mil euros (6.000 €). En el cas d'INTERART/Fira Mostrari Internacional de València, la subvenció màxima per galeria és de dos mil cinc-cents euros (2.500 €)  
Si, distribuïdes d'esta forma les ajudes entre els sol·licitants per a acudir a ARCO IFEMA/Feria de Madrid, no s'esgotara l'import destinat a subvencionar la participació en eixe certamen, l'excedent passaria a augmentar l'import destinat a subvencionar la participació en INTERART/Fira Mostrari Internacional de València.  
Les economies que resulten de l'import global d'esta convocatòria, una vegada adjudicades les ajudes per a la participació en ARCO IFEMA/Feria de Madrid i INTERART/Fira Mostrari Internacional de València, es podran redistribuir entre els adjudicataris participants en les dos fires, cas en què es podrà superar el màxim per galeria.   
Sisena  
Són obligacions del beneficiari, a la vista de l'article 14 de la Llei 38/2003, de 17 de novembre, general de subvencions:  
a) Realitzar l'activitat o adoptar el comportament que fonamenta la concessió de subvencions.  
b) Justificar davant de l'òrgan concedent el compliment dels requisits i les condicions, així com la realització de l'activitat i el compliment de la finalitat que determinen la concessió o l'obtenció de la subvenció.  
c) Sotmetre's a les actuacions de comprovació que puga fer l'òrgan concedent, així com a qualsevol altra comprovació i control financer que puguen realitzar els òrgans de control competents, tant nacionals com comunitaris, aportant tota la informació requerida en l'exercici de les actuacions anteriors.   
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades.  
Esta comunicació ha d'efectuar-se tan prompte com es conega el fet i, en tot cas, abans de justificar l'aplicació donada als fons percebuts.  
e) Disposar dels llibres comptables, dels registres diligenciats i de la resta de documents degudament auditats, en els termes exigits per la legislació mercantil i sectorial aplicable al beneficiari en cada cas, així com de tots els estats comptables i registres específics exigits per les bases reguladores de les subvencions, a fi de garantir l'adequat exercici de les facultats de comprovació i control.  
f) Conservar els documents justificatius de l'aplicació dels fons rebuts, inclosos els documents electrònics, en la mesura que puguen ser objecte de les actuacions de comprovació i control.  
g) Procedir al reintegrament dels fons percebuts en els casos previstos en l'article 37 de la Llei 38/2003, de 17 de novembre, general de subvencions.  
L'incompliment de les obligacions anteriors donarà lloc a l'exigència de les responsabilitats o sancions corresponents, d'acord amb la legislació vigent.  
Setena  
Són procedents el reintegrament de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament en els casos previstos en l'article 37 de la Llei 38/2003, de 17 de novembre, general de subvencions, entre els quals els següents:  
a) Incompliment de l'obligació de justificació.  
b) Obtenció de la subvenció sense complir les condicions requerides.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Huitena  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.  
L'import de les subvencions regulades en el present article no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, i amb altres ingressos o recursos, excedisca el cost de l'activitat que ha de dur a terme el beneficiari.  
Novena  
1. El pagament de les ajudes previstes en la present orde s'ha de fer d'acord amb el que establixen el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, i la Llei de pressupostos de la Generalitat Valenciana per al 2006.  
2. Per a poder efectuar el pagament, els beneficiaris han de presentar abans del 5 de desembre de 2006 la documentació següent:  
a) Factures originals o fotocòpies confrontades de les despeses realitzades en relació amb l'ocupació de l'espai de la fira.  
b) Memòria explicativa de les activitats realitzades i del seu cost, amb el desglossament de cada una de les despeses realitzades.  
3. Si l'activitat ha sigut finançada amb la subvenció concedida i a més amb fons propis o altres subvencions o recursos, s'haurà d'acreditar en la justificació l'import, la procedència i l'aplicació dels fons a les activitats subvencionades.  
4. Una vegada conclòs el termini sense que s'haguera presentat esta documentació, l'ajuda quedaria sense efecte i s'arxivaria l'expedient.